48. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ Αριθ. 103446 της 3/27 Νοεμ. 2000 (ΦΕΚ Β΄1428) Επέκταση πληρωμής μερισμάτων, στους μερισματούχους του Μετοχικού Ταμείου Ναυτικού μέσω Τραπεζών. Καθορισμός διαδικασιών πληρωμής και είσπραξης μερισμάτων χωρίς την υπογραφή των δικαιούχων. 1.Αφού λάβαμε υπόψη τις διατάξεις: α. Του άρθρου 1 παρ. 5 του Ν. 2303/95 «Περί πληρωμής αποδοχών δημοσίων υπαλλήλων μέσω τραπεζικού συστήματος και άλλες διατάξεις» (ΦΕΚ Α΄ 80) όπως αντικαταστάθηκε με το άρθρο 15 του Ν. 2837/3.8.2000 (ΦΕΚ 178, τεύχος Α΄). β. Της με αριθμ. 2027709/12522/0022/30.4.98 απόφασης του Υπουργού Οικονομικών «Επέκταση της αριθ. 2041609/101/0022/5.6.97 απόφασης του Υπουργού Οικονομικών της διαδικασίας τρόπου πληρωμής αποδοχών υπαλλήλων Υπουργείου Οικονομικών κ.λπ. και στα λοιπά Υπουργεία, ΝΠΔΔ και λοιπούς φορείς του Δημοσίου». γ. Του Ν.Δ. 496/1974 «Περί Λογιστικού των ΝΠΔΔ», όπως τροποποιήθηκε και συμπληρώθηκε δια των Ν. 369/74 και Ν. 578/77. δ. Της αριθ. 59487/1.6.2000 Κοινής Απόφασης Πρωθυπουργού και Υπουργού Εθνικής Άμυνας για «Ανάθεση αρμοδιοτήτων στον Υφυπουργό Εθνικής Άμυνας» (ΦΕΚ Β΄ 679). ε. Της αριθμ. 1039386/441/Α0006/21.4.2000 Κοινής Απόφασης Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ Β΄ 571). στ. Της αριθμ. 2020401/2513/28.3.97 απόφασης του Υφυπουργού Οικονομικών στο Γ.Λ.Κ. «Περί καθορισμού των τραπεζών και πιστωτικών ιδρυμάτων, που συμμετέχουν στο νέο σύστημα πληρωμής των αποδοχών των υπαλλήλων του Υπουργείου Οικονομικών». ζ. Της από 2 Απρ. 1997 Σύμβασης του Ελληνικού Δημοσίου (Υπουργείο Οικονομικών) με τη «ΔΙΑΤΡΑΠΕΖΙΚΑ ΣΥΣΤΗΜΑΤΑ Α.Ε.» και την Ένωση Ελληνικών Τραπεζών, όπως τροποποιήθηκε με την από 30 Δεκεμβρίου 1997 σύμβαση πληρωμής αποδοχών. Σελ. 632,10 Τεύχος 1379 Σελ. 68 η. Της απόφασης με αριθμό 27 του ΔΣ/ΜΤΝ, κατά τη συνεδρίαση της 7.7.2000 που ενέκρινε την καταβολή των μερισμάτων των συνταξιούχων-μερισματούχων του Ταμείου στους δικαιούχους μέσω του Διατραπεζικού συστήματος. 8.Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού προϋπολογισμού, αποφασίζουμε: 2.Εγκρίνουμε την επέκταση του νέου συστήματος καταβολής μερισμάτων στους μερισματούχους του Μετοχικού Ταμείου Ναυτικού μέσω Τραπεζών με τους όρους και προϋποθέσεις, που αναφέρονται στην από 2.4.97 Σύμβαση του Ελληνικού Δημοσίου (Υπουργείο Οικονομικών) με τη «ΔΙΑΤΡΑΠΕΖΙΚΑ ΣΥΣΤΗΜΑΤΑ Α.Ε» και την Ένωση Ελληνικών Τραπεζών, όπως τροποποιήθηκε με την από 30.12.97 όμοια. 3.Καθορίζουμε, όπως οι διαδικασίες υπολογισμού και εκκαθάρισης των μερισμάτων των μερισματούχων του ΜΤΝ, στο διατραπεζικό σύστημα πληρωμών αντιμετωπίζονται, σύμφωνα με τα προβλεπόμενα για τα ΝΠΔΔ, οι δε εντολές πληρωμής προς τη Δ24/ΓΛΚ εκδίδονται από το αρμόδιο Τμήμα του ΜΤΝ. 4.Η πίστωση των τραπεζικών λογαριασμών των δικαιούχων και η απόδοση της προμήθειας της «ΔΙΑΣ Α.Ε.» γίνεται από τη Δ24/ΓΛΚ, μετά από την πίστωση του λογαριασμού 200/1 της Τράπεζας της Ελλάδος από το ΜΤΝ, ενώ η απόδοση των κρατήσεων υπέρ του Δημοσίου και τρίτων γίνεται από το αρμόδιο Τμήμα του ΜΤΝ. 37.Θ.α.48 Μετοχικό Ταμείο Π.Ν. 5.Η τακτοποίηση των απορρίψεων (μη πίστωση λογαριασμών δικαιούχων) διενεργείται με μέριμνα των αρμοδίων Τμημάτων του ΜΤΝ, με επιστροφή από τη 24η Δ/νση του Γενικού Λογιστηρίου του Κράτους του αναλογούντος συνολικού καθαρού πληρωτέου ποσού στον αντίστοιχο λογαριασμό του ΜΤΝ, που τηρείται στην Τράπεζα της Ελλάδος. 6.Η αντιμετώπιση των αρνητικών υπολοίπων των λογαριασμών των μερισματούχων, γίνεται κατά ανάλογο τρόπο με τα προβλεπόμενα στο άρθρο 11 της απόφασης του Υπουργού Οικονομικών με αριθμό 61129/7.7.98 εφόσον υφίσταται σχετική δυνατότητα προς τούτο. Σε διαφορετική περίπτωση τα παραπάνω θέματα ρυθμίζονται βάσει της ισχύουσας νομοθεσίας. 7.H υλοποίηση του νέου συστήματος πληρωμής μέσω Τραπεζών της καταβολής των μερισμάτων στους δικαιούχους του Ταμείου θα γίνει, από 1.1.2001 (Α΄ Δίμηνο 2001).

[Source: greek_legal_code_raptarchis | Tokens: 3587]